Goeie Vrydag-tragedie: Ses dood toe voertuig deur voetgangers ploegFoto: ER24 Ses voetgangers is dood en sewe beseer toe ŉ bakkie deur ŉ groep mense geploeg het in Edendaleweg, Kshwashange in Pietermaritzburg. Paramedici is Vrydagaand kort ná 20:00 na die toneel ontbied waar die bakkie deur ŉ groep voetgangers geploeg het, het Werner Vermaak, woordvoerder van ER24, gesê. “Die bestuurder van die bakkie het noodlottige beserings opgedoen. Volgens omstanders het lede van die gemeenskap hom met ŉ mes aangeval kort ná die voorval,” het Vermaak verduidelik. “Daar was niks wat paramedici vir hom kon doen nie en hy is op die toneel dood verklaar.” Een van die voetgangers was in ŉ kritieke toestand en het later in die hospitaal aan sy beserings beswyk. Sewe persone is op die toneel behandel vir matige tot ernstige beserings. Hulle is na nabygeleë hospitale geneem vir verdere behandeling. Die oorsaak van die voorval is nog nie bekend nie.